**இளஞ்சிவப்பு உள்ளாடை பிரச்சாரம்** (*Pink Chaddi Campaign*) என்பது பிப்ரவரி 2009 மங்களூரில் உள்ள ஒரு மதுக்கடையில் பெண்கள் தாக்கப்பட்டபோது, இந்தியக் கலாச்சார மீறல்களுக்கு எதிரான வன்முறை பழமைவாத மற்றும் வலதுசாரி செயல்பாட்டின் குறிப்பிடத்தக்க நிகழ்வுகளுக்கு பதிலளிக்கும் விதமாக *பப்-கோயிங், லூஸ் மற்றும் பார்வர்ட் வுமன்* போன்ற பெண்கள் கூட்டமைப்பால் தொடங்கப்பட்ட ஒரு வன்முறையற்ற எதிர்ப்பு இயக்கமாகும். இந்த பிரச்சாரம் தெஹல்கா என்ற அரசியல் இதழின் ஊழியர் நிஷா சூசனின் யோசனையில் நிகழ்த்தப்பட்டது.

மங்களூரை மையமாகக் கொண்ட ஒரு பழைவாத குழுவான சிறீராம் சேனையின் பிரமோத் முத்தாலிக் என்பவரல் நடத்தப்பட்ட அச்சுறுத்தலுக்கு எதிரான போராட்டமாக இந்த பிரச்சாரம் வடிவமைக்கப்பட்டது. காதலர் தினத்தில் ஒன்றாக காணப்படும் எந்த இளம் இணையரையும் திருமணம் செய்து வைக்கப் போவதாகவும் மற்ற நடவடிக்கை எடுப்பதாகவும் முத்தாலிக் மிரட்டினார். காதலர் தினம் பாரம்பரியமாக இந்தியாவில் கொண்டாடப்படுவதில்லை. ஏனெனில் இது மேற்கத்திய கலாச்சாரங்களில் கொண்டாடப்படுகிறது.

பின்னணி
-------

6 பிப்ரவரி 2009 அன்று இந்தியாவின் மங்களூரில் ஒரு ஆண்களின் குழுக்கள் பெண்களின் ஒரு குழுவைத் தாக்கினர்.
 இந்த தாக்குதல் ஒரு தனிமைப்படுத்தப்பட்ட சம்பவமாகவும், சிறீ ராம சேனையின் உறுப்பினர்களால் நடத்தப்பட்டதாகவும் கூறப்படுகிறது. அந்த மாதத்தின் பிற்பகுதியில், காதலர் தினமான பிப்ரவரி 14 அன்று கண்டுபிடிக்கப்பட்ட ஜோடிகளை குறிவைக்கும் ஒரு செயல் திட்டத்தை முத்தாலிக் அறிவித்தார். "எங்கள் ஆர்வலர்கள் பிப்ரவரி 14 அன்று ஒரு பூசகர், மஞ்சள் ஒரு மங்களசூத்திரத்துடன் சுற்றி வருவார்கள். கோடிகள் பொது இடங்களில் ஒன்றாக இருப்பதையும், தங்கள் அன்பை வெளிப்படுத்துவதையும் கண்டால், அவர்களை அருகில் உள்ள கோவிலுக்கு அழைத்து சென்று அவர்களின் திருமணத்தை நடத்துவோம்" என்று அவர் கூறினார். 

9 பிப்ரவரி 2009 அன்று, அப்போதைய உள்துறை அமைச்சர் ப. சிதம்பரம், "சிறீ ராம் சேனை நாட்டுக்கு ஒரு அச்சுறுத்தல். அரசு அதன் செயல்பாடுகளை மிகுந்த அக்கறையுடன் பார்க்கிறது "என்றார்.

இளஞ்சிவப்பு உள்ளாடை பிரச்சாரம்
------------------------------

பதற்றத்தின் மத்தியில், சில இளம் பெண்களால் இளஞ்சிவப்பு உள்ளாடைகளை காதலர் தினத்தன்று முத்தாலிக் அலுவலகத்திற்கு அனுப்புவதன் மூலம் அமைதியான போராட்டத்தை (பத்திரிகைகளில் காந்திய வழி என விவரிக்கப்பட்டது) இந்தியா முழுவதும் (இந்தியில் "பிங்க் சாத்தி" ) "இளஞ்சிவப்பு உள்ளாடை பிரச்சாரம்" என்று ஒரு போராட்டம் ஆரம்பிக்கப்பட்டது. அங்கு அவர்கள் அமைதியான போராட்டத்தை வலியுறுத்தினர்
எதிர்ப்பின் புதின வடிவம் நிஷா சூசன், மிஹிரா சூத், ஜாஸ்மீன் பதேஜா மற்றும் இஷா மஞ்சந்தா ஆகியோரால் தொடங்கப்பட்டது. எதிர்ப்பு வளர வளர, இதற்கு ஆதரவாக இந்தியா முழுவதும் உள்ளாடைகள் கொட்டத் தொடங்கின. 500 க்கும் மேற்பட்ட இளஞ்சிவப்பு உள்ளாடைகள் அனுப்பப்பட்டன. மற்ற நகரங்களும் இதுபோன்ற நூற்றுக்கணக்கான உள்ளாடைகளை சேகரித்து நேரடியாக அனுப்ப செய்ய முடிவு செய்தன.

பிரச்சாரத்திற்கு எதிர்வினை
--------------------------

இளஞ்சிவப்பு உள்ளாடை பிரச்சாரம் பரவலாக ஊடகங்களால் கவனிக்கப்பட்டது.
 மேலும், முகநூலில் பின்பற்றுபவர்களின் எண்ணிக்கை அதிவேகமாக வளர்ந்தது. ஒரு சில அறிக்கைகள் பிரச்சாரத்தை விமர்சித்தன. இது பெண்கள் மீதான தாக்குதல் போன்ற ஒரு முக்கியமான பிரச்சினையை அற்பமாக்குகிறது. 

பிரச்சார வலைப்பதிவில் தங்களது உறுப்பினர்களின் படங்களைப் பயன்படுத்த ஆர்எஸ்எஸ் ஆதரவாளர்கள் எதிர்ப்பு தெரிவித்ததால் பிரச்சாரத்திற்கு அரசியல் எதிர்வினையும் இருந்தது. ஆர்எஸ்எஸ் மங்களூரு தாக்குதலை விமர்சித்ததுடன் சிறீ ராம் சேனா மீதான தடையை ஆதரித்தது. இந்த ஆட்சேபனையை அடுத்து வலைப்பதிவு உரிமையாளர் ஆர்எஸ்எஸ் உறுப்பினர்களின் படங்களை அகற்றிவிட்டார். 

"இளஞ்சிவப்பு ஆணுறை பிரச்சாரம்" என்று அழைக்கப்படும் எதிர்-பிரச்சாரம் காதலர் தினத்திற்கு சில நாட்களுக்கு முன்பு சில அறியப்படாத ஆர்வலர்களால் தொடங்கப்பட்டது.

தடுப்புக் காவல்
---------------

கூடுதல் முன்னெச்சரிக்கையாக, காதலர் தினத்தன்று முத்தாலிக்கும் சிறீராம் சேனாவின் 140 பேர்களும் தடுப்பு காவலில் வைக்கப்பட்டனர்.

இதையும் பார்க்கவும்
-------------------

* பெசுராமி மோர்ச்சா
* இந்தியாவில் பாலினப் பாகுபாடு
* இந்தியாவில் மனித உரிமைகள்
* இந்தியாவில் பெண்ணியம்
* இந்தியாவில் வன்கலவி
* பாலியல் துன்புறுத்தல்
* வன்கலவி கலாச்சாரம்

மேற்கோள்கள்
-----------

1. ↑  Vishal, Anoothi (27 February 2009). "Yes, we can?". *Business Standard*.. பார்த்த நாள்: 27 February 2009.
2. ↑  Bangalore Bureau (6 February 2009). "We'll not spare dating couples on Valentine's Day: Muthalik". *தி இந்து*. Archived from the original on 8 March 2012.. பார்த்த நாள்: 27 February 2009.
3. ↑  Nisha Susan (28 February 2009). "Valentine's Warriors". *Tehelka* (Tehelka). Archived from the original on 18 பிப்ரவரி 2011.. பார்த்த நாள்: 10 June 2011.
4. ↑  "Pink chaddis still keep coming in". *Cities: Bangalore* (தி டைம்ஸ் ஆஃப் இந்தியா). 13 February 2009.. பார்த்த நாள்: 14 April 2009.
5. ↑  'Pink Panty' Women Target Extremist Right Wing Indian Leader Fox News – 10 February 2009
6. ↑  
"Sri Ram Sene is a threat to the country: Chidambaram". *The Economic Times* (The India Times). 9 February 2009.. பார்த்த நாள்: 27 February 2009.
7. ↑  
"Underwear protest at India attack". *BBC News*. 10 February 2009. .
8. ↑  
Roundup of comments from various blogs in English and Hindi Mishra, Gaurav (26 பிப்ரவரி 2009). "Hindi Blogosphere's Reactions to the Pink Chaddi Campaign Show the Divide Between Bharat and India". *Gaurav Mishra's Weblog on Social Media & Social Change*. 2 மே 2009 அன்று மூலம் பரணிடப்பட்டது. 30 மே 2009 அன்று பார்க்கப்பட்டது.
9. ↑  
"Pink Chaddi Blog". 2009-02-14.
10. ↑  
"Facebook group".
11. ↑  Express news service (13 February 2009). "Chaddi, condom war approaches V-Day". *Story* (இந்தியன் எக்சுபிரசு).. பார்த்த நாள்: 30 May 2009.
12. ↑  "Police crackdown: Muthalik, 140 others held ahead of Valentine's Day". *தி டைம்ஸ் ஆஃப் இந்தியா*. 14 February 2009.. பார்த்த நாள்: 14 April 2009.

வெளி இணைப்புகள்
---------------

விக்கிமீடியா பொதுவகத்தில்,  
 ***Pink Chaddi campaign***   
என்பதின் ஊடகங்கள் உள்ளன. 

* The Pink Panties Campaign: The Indian Women's Sexual Revolution. by Rita Banerji in *Intersections: Gender and Sexuality in Asia and the Pacific Issue 23, January 2010*
* Consortium of Pub-going, loose and forward women
* Nisha Susan (28 February 2009). "Valentine's Warriors: The Pink Chaddi Campaign: why it began and how". *Tehelka*. Archived from the original on 4 மார்ச் 2016. .